Šilalės viešoji biblioteka

Šilalės rajono savivaldybės viešoji biblioteka – biudžetinė kultūros švietimo ir informacijos įstaiga, teikianti galimybę visuomenei naudotis viešaisiais informacijos šaltiniais. Bibliotekoje renkami, tvarkomi ir sisteminami spaudiniai ir kiti dokumentai (rankraščiai, garsiniai, regimieji, vaizdiniai, elektroniniai ir kt.), sisteminamos ir platinamos juose užfiksuotos žinios. Įstaigoje taip pat kaupiami ir saugomi kraštotyrinio pobūdžio ir kiti spaudiniai. Bibliotekos teikiamomis paslaugomis naudojasi 26,4 proc. rajono gyventojų. Bibliotekai priklauso 24 kaimų filialai. Šilalės viešoji biblioteka yra Lietuvos savivaldybių viešųjų bibliotekų asociacijos narė. 

 Istorija 

Biblioteka įkurta 1937 m. Pirmuoju jos vadovu paskirtas pradinės mokyklos vedėjas Albinas Monstvila.Šilalės biblioteka. 2018-04-07, Lsvba.lt (tikrinta 2022-03-06). Pirmaisiais metais bibliotekoje skaitė 39 skaitytojai, kuriems išduota 1290 egzempliorių knygų. Pradžioje periodinių leidinių nebuvo gaunama. Kiek vėliau Šilalės valsčiaus biblioteka gaudavo tokius leidinius, kaip „Lietuvos aidas“, „Karys“, „Židinys“ ir žydų leidžiamų laikraščių. 

1940 m. pradžioje biblioteka turėjo apie 1000 knygų. 1941 m. prasidėjus karui, biblioteka sudegė. Ji atsikūrė tik 1945 m. rudenį. Sudėtingu pokario metų laikotarpiu nebuvo reikiamų patalpų, trūko knygų, specialistų. 1950 m. Šilalės biblioteka tapo rajonine. Išaugo knygų fondai, skaitytojų skaičius. Didėjo darbuotojų skaičius: 1951 m. – 2 darbuotojai, 1953 m. – 3, 1958 m. dirbo 4 darbuotojai. 1945–1957 m. biblioteka tilpo viename kambaryje, 1958 m. biblioteka gavo antrą kambarį, kuriame buvo atidaryta skaitykla. 1960 m. bibliotekos paslaugomis naudojosi 2240 skaitytojų (69 proc. visų gyventojų). 1965–1977 m. knygų fondą sudarė 23548 egz. įvairios literatūros. Rajoninė biblioteka teikė metodinę paramą 44 kaimo bibliotekoms.

1977 m. Šilalės rajone įvykdyta bibliotekų tinklo centralizacija.  Biblioteka reorganizuota į centrinę biblioteką su 32 filialais kaimo vietovėse (uždaryta 12 neperspektyvių kaimo bibliotekų). Centrinėje bibliotekoje veikė šie skyriai: metodikos, knygų komplektavimo ir tvarkymo, (knygų fondo saugojimo ir mainų rezervinis sektorius), skaitytojų aptarnavimo (sektorius darbui su jaunimu), bibliografinis-informacinis, vaikų literatūros, ūkinis – techninis skyrius. Bibliotekoje 1978 m. dirbo 21 darbuotojas.

Po 1992 m. reorganizacijos, biblioteka tapo Miesto biblioteka, filialai priklausė kultūros skyriui. 1997 m. biblioteka tapo Šilalės rajono savivaldybės viešąja biblioteka, kuriai priklausė 26 filialai kaimuose. Nuo 2000 m. viešoji biblioteka įsijungė į LIBIS (Lietuvos integrali bibliotekų informacinė sistema), o nuo 2006 m. sausio 1 d. įdiegtas LIBIS skaitytojų aptarnavimo posistemis. 2009 m. bibliotekoje startavo projektas „Bibliotekos pažangai“. Šio projekto dėka buvo kompiuterizuota Viešoji biblioteka ir jos filialai. 2011 m. startavo viešosios bibliotekos interneto svetainė. 2012 m. biblioteka atšventė 75-erių metų jubiliejų. Tais metais pirmą kartą Vilniaus knygų mugėje buvo pristatytas Šilalės kraštas.

 Padaliniai 

2022 m. gegužę bibliotekai priklausė 23 filialai:Filialai. 2022-05-03, Silalesbiblioteka.lt (tikrinta 2022-05-07).

|-
| || Bijotų filialas || Muziejaus g. 10, Bijotai || Bijotų seniūnija || 2017 m. veikė D. Poškos g. 1 pastate.
|-
| || Bilionių filialas || Ruzgio g. 2, Bilioniai || Bilionių seniūnija || Įkurta 1967 m.
|-
| || Didkiemio filialas || Žvejų g. 15, Didkiemis || Didkiemio seniūnija || Įkurta 1955 m.
|-
| || Gineikių filialas || Akmenos g. 4, Gineikiai || Kaltinėnų seniūnija || Veikia buvusios Gineikių mokyklos pastate.
|-
| || Girdiškės filialas || K. Andriukaičio g. 4-2, Girdiškė || Bijotų seniūnija || 
|-
| || Jomantų filialas || Tenenio g. 2, Jomantai || Pajūrio seniūnija || 
|-
| || Jucaičių filialas || Kūtymų g. 11, Jucaičiai || Šilalės kaimiškoji seniūnija || Įkurta 1958 m. kaip Kūtymų biblioteka.
|-
| || Kaltinėnų filialas || Varnių g. 7, Kaltinėnai || Kaltinėnų seniūnija || Įkurta 1949 m.
|-
| || Kvėdarnos filialas || K. Jauniaus g. 13, Kvėdarna || Kvėdarnos seniūnija || Įkurta 1937 m.
|-
| || Laukuvos filialas || Tvenkinio g. 4, Laukuva || Laukuvos seniūnija || Įkurta 1940 m., atkurta 1946 m., 2017 m. veikė Eitvydaičių g. 1 pastate.
|-
| 100px || Obelyno filialas || Mokyklos g. 1, Naujasis Obelynas ||  || Veikia Obelyno mokyklos pastate.
|-
| || Pagrybio filialas ||Aušrinės g. 2, Iždonai || Kaltinėnų seniūnija || 
|-
| || Pajūralio filialas || Liubarto g. 2, Pajūralis || Kvėdarnos seniūnija || Įkurta 1954 m.
|-
| || Pajūrio filialas || S. Dariaus ir S. Girėno g. 33, Pajūris || Pajūrio seniūnija || 
|-
| || Palentinio filialas || Palentinis || Palentinio seniūnija || 
|-
| || Požerės filialas || Požerė || Laukuvos seniūnija || 
|-
| 100px || Šiauduvos filialas || Šventupio g. 3, Šiauduva || Laukuvos seniūnija || Veikia kultūros centro pastate.
|-
| || Tenenių filialas || Nepriklausomybės g. 36, Teneniai || Tenenių seniūnija || 
|-
| || Traksėdžio filialas || Trako g. 5, Traksėdis || Traksėdžio seniūnija || 
|-
| || Tūbinių filialas || A. Stulginskio g., Tūbinės I || Šilalės kaimiškoji seniūnija || Įkurta 1950 m.
|-
| || Upynos filialas || Nepriklausomybės g. 18, Upyna ||  || 
|-
| || Žadeikių filialas || Šaukliškės g. 15, Žadeikiai || Žadeikių seniūnija || 
|-
| 100px || Žvingių filialas || Jūros g. 8, Žvingiai || Pajūrio seniūnija || 
|}

Uždaryti filialai:

|-
| || Biržų Lauko biblioteka || Biržų Laukas || Šilalės kaimiškoji seniūnija || Uždaryta XXI a. pradžioje.
|-
| || Bytlaukio biblioteka || Bytlaukis || Šilalės kaimiškoji seniūnija || Uždaryta XXI a. pradžioje.
|-
| || Krūtilių biblioteka || Krūtilės || Kaltinėnų seniūnija || Uždaryta XXI a. pradžioje.
|}

 Šaltiniai 

 Nuorodos 

 Biblioteka iškilmingai atšventė 80 metų jubiliejų

Kategorija:Šilalė
Kategorija:Šilalės rajono savivaldybė
Kategorija:Lietuvos savivaldybių bibliotekos